b"\n_START_ARTICLE_\nPs\xc3\xbchhodiagnostika\n_START_SECTION_\nPs\xc3\xbchhodiagnostika ajalooline areng\n_START_PARAGRAPH_\nPs\xc3\xbchhodiagnostika ulatub kaugetesse aegadesse. Juba 2200 aastat e.m.a tagasi uuriti riigiametnike v\xc3\xb5imeid iga kolme aasta tagant, see toimus Hiinas._NEWLINE_T\xc3\xa4psemalt hinnati kirjaoskust, arvutamisoskust, uuriti riigiametnike k\xc3\xa4itumise ise\xc3\xa4rasusi tavaelus. On teada, et mitmesuguseid katseid kasutati laialdaselt Spartas. 414. aastal eKr sunniti Ateena s\xc3\xb5dureid rasketele sundt\xc3\xb6\xc3\xb6dele ja nende vabastamine s\xc3\xb5ltus sellest, kas nendel \xc3\xb5nnestub l\xc3\xa4bida katse. Katse seisnes selles, et nad pidid meenutama Europiidi luuletusi._NEWLINE_Erinevate katsete l\xc3\xa4bimine omakorda vanaaegses Kreekas oli eeldus, kas inimest v\xc3\xb5etakse kooli v\xc3\xb5i mite. N\xc3\xa4iteks Pythagorase arust pidi kooli kandideeriv isik l\xc3\xa4bima erinevaid katseid, n\xc3\xa4iteks: veetma \xc3\xb6\xc3\xb6d koobastes, olla kindel ja rahulik kui teised naeravad tema \xc3\xbcle \xe2\x80\x93 ehk siis n\xc3\xa4itama meelekindlust. Pythagorose arust n\xc3\xa4itab inimese k\xc3\xa4itumine tema iseloomujooni, seega oli ka tarvis inimest testida. Erilist t\xc3\xa4helepanu p\xc3\xb6\xc3\xb6ras ta isiksuse hindamisel ka sellele, kuidas inimene k\xc3\xb5nnib ja naerab. Pythagorose arust n\xc3\xa4itas see samuti inimese iseloomu. Hippokrates oli \xc3\xbcks esimesest, kes proovis omakorda luua p\xc3\xb5him\xc3\xb5tteid ja otsida vastusi kuidas inimesel mingi h\xc3\xa4ire tekkib. Tema arust h\xc3\xa4ire tekkimise t\xc3\xb5en\xc3\xa4osus s\xc3\xb5ltus eelk\xc3\xb5ige sellistest kehavedelikest, nagu flegma, veri, kollane sapivedelik, must sapivedelik. _NEWLINE_Oluliseks panustajaks isiksuse ps\xc3\xbchholoogia, f\xc3\xbcsioloogia, eetika, retoorika ja botaanika arengusse on v\xc3\xb5ib pidada Theophrastost. Ta oli Aristotelese \xc3\xb5pilane ja teda eriti huvitas selliste n\xc3\xa4htuste uurimine, nagu: unen\xc3\xa4od, v\xc3\xa4simus, peap\xc3\xb6\xc3\xb6ritus, higistamine. Lisaks ta kirjutas teost erinevatest inimt\xc3\xbc\xc3\xbcpidest, n\xc3\xa4iteks: valetaja, kiitleja, ihne isik. Theophrastos avaldas v\xc3\xa4ga suurt m\xc3\xb5ju filosoofidele. Naturfilosofidele avaldas olulist m\xc3\xb5ju tema doksograafiline teos, mis osaliselt seisnes selles, et on v\xc3\xa4ga oluline arvestada ka mineviku filosoofide teostega ja nende paradigmadega. Stoikud v\xc3\xb5tsid \xc3\xbcle Theophrastose loogikateooriast arendati \xc3\xb5petust h\xc3\xbcpoteetilistest j\xc3\xa4reldustest, uues teoses p\xc3\xb6\xc3\xb6rati erilist t\xc3\xa4helepanu keelelisele aspektile. Olulist m\xc3\xb5ju avaldas ta ka Dikaiarchosele ja tema ps\xc3\xbchholoogiat puudutavate teostele.  Dikaiarchost huvitas eriti dualisimi temaatika, kuid tema siiski eitas keha ja hinge lahutust. Tema arvates inimese keha ei ole iseseisev \xc3\xbcksus, vaid \xc3\xbchtlane. Tema arvates, kehas on mingi looduslik koostis, t\xc3\xa4nu millele keha eksisteerib. Tema arvas, et t\xc3\xa4nu hingele meie keha elab ja inimene on v\xc3\xb5imeline tunnema. Dikaiarchos vaidlustas siiski hinge surematuse ja arvas, et inimesel on parem mitte teada oma tuleviku. _NEWLINE_Loomulikult teatud panust on ps\xc3\xbchholoogia arengusse teinud ka teadused, mida t\xc3\xa4nap\xc3\xa4eval nimetatakse pseudoteaduseks: frenoloogia ja f\xc3\xbcsiognoomika. F\xc3\xbcsiognoomika kohaselt on v\xc3\xb5imalik teha j\xc3\xa4reldusi inimese isiksuse kohta tema n\xc3\xa4o ja selle ilmingute j\xc3\xa4rgi. Selle pseudoteaduse osat\xc3\xa4htsus seisneb selles, et see andis teatud panuse hilisemate individuaalsete erinevuste uurimiseks. Frenoloogia pooldajad aga arvasid, et inimese vaimse v\xc3\xb5imekuse kohta on v\xc3\xb5imalik \xc3\xb6elda tema kolju j\xc3\xa4rgi. Eriti selle j\xc3\xa4rgi, missugune kolju suurus on. Arvati, et mida suurem kolju on, seda v\xc3\xb5imekam inimene on._NEWLINE_Kuigi l\xc3\xa4henemine ei olnud t\xc3\xa4nap\xc3\xa4eva m\xc3\xb5ttes teaduslik, andis see olulise panuse neurops\xc3\xbchholoogiale ja ps\xc3\xbchhiaatriale. Panus seisnes selles, et tekkis arusaam, et aju on \xc3\xbcks teadvuse osa. Lisaks tekkis arusaam, et on teatud funktsionaalsed moodulid, mis on lokaliseeritud erinevates peaaju osades.  _NEWLINE_P\xc3\xb5him\xc3\xb5ttelist esimest sammu inimeste ps\xc3\xbchholoogilises diferentseerimises tegi Philippe Pinel, kes vaatluse tulemusena leidis, et tema patsiendid k\xc3\xa4itusid irratsionaalselt ja proovis selles osas leida mingeid seadusep\xc3\xa4rasusi. T\xc3\xa4nu tema vaatlustele kujunes esimene arusaam sellest asjast, nagu isiksuseh\xc3\xa4ire. 1900. aastate alguses oli v\xc3\xb5imalik juba Euroopas eristada erinevaid isiksuse ja temperamente t\xc3\xbc\xc3\xbcpe. Sellel ajal p\xc3\xb6\xc3\xb6rati t\xc3\xa4helepanu raskete s\xc3\xbcmptomite kirjeldamisele, erilises huvi orbiidis oli maniakaalne depressioon, mis on t\xc3\xa4nap\xc3\xa4eval teise nimetusega: bipolaarne h\xc3\xa4ire. Kuigi Sigmund Freudi v\xc3\xa4iteid ei peetud sageli teadusp\xc3\xb5hiseks, on ka temal siiski teatud panus ps\xc3\xbchhodiagnostika arengule. 1900 alguses r\xc3\xb5hutas Sigmund Freud, et on oluline m\xc3\xb5ista emotsionaalsete ja k\xc3\xa4itumislike probleemide etioloogiat. Ehk siis nii m\xc3\xb5ista kui ka uurida viimati nimetatud probleemide erinevaid tekkep\xc3\xb5hjusi. Esimene oluline ps\xc3\xbchhiaater oli Richard von Krafft-Ebing, kes leidis, et meeleoluga seotud h\xc3\xa4ireid on v\xc3\xb5imalik diferentseerida. Et ei ole ainult nn puhast melanhooliat, patsient v\xc3\xb5ib kannatada ps\xc3\xbchhootilise melanhoolia all, mis on omakorda juba teine h\xc3\xa4ire. Teine oluline ps\xc3\xbchhiaater \xe2\x80\x93 Karl Kahlbaum leidis, et on olemas lisaks erinevad motoorsed h\xc3\xa4ired (n\xc3\xa4iteks katatoonia), mis v\xc3\xb5ivad olla ps\xc3\xbc\xc3\xbchikah\xc3\xa4irele kaasuvad. Lisaks n\xc3\xa4gi ta, et h\xc3\xa4irel \xe2\x80\x93 ps\xc3\xbchhoosil v\xc3\xb5ivad olla erinevad liigid, n\xc3\xa4iteks hebefreenne ps\xc3\xbchhoos. Kolmas ja k\xc3\xb5ige t\xc3\xa4htsam ps\xc3\xbchhiaater oli Emil Kraepelin, kes r\xc3\xb5hutas nosoloogia t\xc3\xa4htsust. Nosoloogia on \xc3\xb5petus haiguse olemusest, haigusvormidest ja liigitusest. H\xc3\xb5lmab etioloogiat, patogeneesi, diagnostikat, prof\xc3\xbclaktikat ja ravi. _NEWLINE_Ps\xc3\xbchhodiagnostika on kindlasti seotud erinevate m\xc3\xb5\xc3\xb5tmisvahendite kasutamisega. V\xc3\xb5ib v\xc3\xa4ita, et kaasaegne vaimne testimine on alguse saanud Prantsusmaal 19. sajandil. Tol ajal hakati arvama, et tegelikult tuleb eristada vaimset puudust vaimsest h\xc3\xa4irest ja loomulikult ka v\xc3\xa4hendada vaimse puudusega inimeste eraldamist v\xc3\xb5i isoleerimist tava \xc3\xbchiskonnast. Francis Galton on v\xc3\xa4lja t\xc3\xb6\xc3\xb6tanud meetodi intelligentsuse m\xc3\xb5\xc3\xb5tmiseks, mis p\xc3\xb5hines mitteverbaalsete sensomotoorsete v\xc3\xb5imete testimisel. Teooria sellest, et intelligentsuse m\xc3\xb5\xc3\xb5tmine on seotud kooli hinnetega oli hiljem edasi l\xc3\xbckkatud. Kuid hiljem prantsuse ps\xc3\xbchholoog Alfred Binet koos oma kolleegidega on avaldanud Binet'-Simoni testi, mille eesm\xc3\xa4rk oli m\xc3\xb5\xc3\xb5ta inimese verbaalset v\xc3\xb5imekust ja selgitada v\xc3\xa4lja vaimset puudust kooli\xc3\xb5pilaste puhul. V\xc3\xb5ib n\xc3\xa4ha, et tegemist oli esimese kognitiivse funktsiooni m\xc3\xb5\xc3\xb5tmisvahendiga, millel oli ka konkreetne ps\xc3\xbchhodiagnostiline eesm\xc3\xa4rk. _NEWLINE_Isiksuse uuringu seisukohalt oli aga eriti oluline Woolworthi Personality Data Sheet. Antud m\xc3\xb5\xc3\xb5tmisvahendi ps\xc3\xbchhodiagnostikas arendati v\xc3\xa4lja Esimese maailma s\xc3\xb5ja ajal. M\xc3\xb5\xc3\xb5tmisvahendi kasutati ps\xc3\xbchhiaatrilise skriiningu eesm\xc3\xa4rgil (eriti isiksuse osa). M\xc3\xb5\xc3\xb5dikut kasutati uute s\xc3\xb5durite testimiseks. Hiljem t\xc3\xb6\xc3\xb6tati v\xc3\xa4lja teine m\xc3\xb5\xc3\xb5tmisvahend: MMPI-1, mille eesm\xc3\xa4rgiks oli teada saada t\xc3\xa4iskasvanud patsiendi vaimse seisundi probleeme ja eriti raskusastet. Meetodi t\xc3\xb6\xc3\xb6tas v\xc3\xa4lja kliiniline neurops\xc3\xbchholoog Starke R. Hathaway, kelle arust varasemad enesekohased k\xc3\xbcsimustikud olid liiga kitsad ega arvestanud ps\xc3\xbchhopatoloogia avaldamise spetsiifilisusega. MMPI-2 arendamine toimus, et t\xc3\xb5hustada ja restrandardiseerida testi, MMPI-2 ilmus 1989. aastal.   _NEWLINE_Kogniivsete uuringute seisukohalt on aga oluline ps\xc3\xbchhodiagnostiline m\xc3\xb5\xc3\xb5tmisvahend WAIS ehk Wechsler Adult Intelligence Scale. WAIS-i kasutatakse nii inimese kognitiivsete v\xc3\xb5imete kui ka intelligentsuse m\xc3\xb5\xc3\xb5tmiseks. Esimest korda anti WAIS v\xc3\xa4lja aastal 1955. Viimane versioon WAIS-IV on v\xc3\xa4lja antud aastal 2008. WAIS-i kasutatakse sooritusliku ja verbaalse IQ m\xc3\xb5\xc3\xb5tmiseks. M\xc3\xb5\xc3\xb5tmisvahendi ajalooline olulisus seisneb eelk\xc3\xb5ige selles, et see v\xc3\xb5imaldab m\xc3\xb5\xc3\xb5ta nii verbaalset kui ka mitteverbaalset v\xc3\xb5imekust. Teine oluline aspekt on see, et seda on v\xc3\xb5imalik kasutada ka mittekliinilisel eesm\xc3\xa4rgil (n\xc3\xa4iteks potentsiaalse t\xc3\xb6\xc3\xb6taja v\xc3\xb5imekuse hindamise eesm\xc3\xa4rgil). Kolmas oluline t\xc3\xa4htsus, on see, et WAIS-i on v\xc3\xb5imalik kasutada kliinilisel eesm\xc3\xa4rgil.  _NEWLINE_V\xc3\xb5ib n\xc3\xa4ha, et ps\xc3\xbchhodiagnostika areng toimub samm-sammult ja ps\xc3\xbchholoogia arengut on m\xc3\xb5jutanud mitmesugused leiutised, seega edasi on esitatud olulised s\xc3\xbcndmused maailma ps\xc3\xbchhodiagnostika seisukohast."